b'\n_START_ARTICLE_\nMacBook Air\n_START_SECTION_\nBeskrivelse\n_START_PARAGRAPH_\nFor at reducere maskinens st\xc3\xb8rrelse og v\xc3\xa6gt fjernede Apples ingeni\xc3\xb8rer en del egenskaber som l\xc3\xa6nge har v\xc3\xa6ret standard p\xc3\xa5 deres b\xc3\xa6rbare computere. Brugere kan k\xc3\xb8be en ekstern USB SuperDrive, eller bruge den indbyggede software som kaldes Remote Disc for at f\xc3\xa5 adgang til den optiske station p\xc3\xa5 en anden maskine. Det er ogs\xc3\xa5 Apples f\xc3\xb8rste b\xc3\xa6rbare computer siden den oprindelige iBook som mangler en FireWire-port. Den mangler ogs\xc3\xa5 Ethernet-udgang, men det er muligt at k\xc3\xb8be en ekstern enhed som giver Ethernet-tilgang via USB._NEWLINE_Maskinen har det magnetiske l\xc3\xa5sesystem fra de nu udg\xc3\xa5ede hvide plastik MacBooks og aluminiumskarosseri som MacBook Pro. Styrefladen har mulighed for at udf\xc3\xb8re s\xc3\xa5kaldte Multi-touch-bev\xc3\xa6gelser, akkurat som iPhone, noget som er en forbedring i forhold til styrefladen p\xc3\xa5 tidligere b\xc3\xa6rbare computere fra Apple.\n_START_SECTION_\n"Verdens tyndeste"\n_START_PARAGRAPH_\nDe f\xc3\xb8rste MacBook Airs blev af Apple Inc. kaldt i en pressemeddelelse for "verdens tyndeste b\xc3\xa6rbare computer. Dette skete p\xc3\xa5 trods for at der var blevet produceret maskiner som var lidt tyndere, bl.a. HP/Mitsubishi Pedion i 1997 og Toshiba Portege 2000._NEWLINE_Dog har disse aldrig v\xc3\xa6re masseproduceret.\n_START_SECTION_\nRemote disc\n_START_PARAGRAPH_\nMacBook Air kan tr\xc3\xa5dl\xc3\xb8st f\xc3\xa5 tilgang til en optisk station p\xc3\xa5 en anden Mac eller Windows PC som har installeret programmet Remote Disc, p\xc3\xa5 denne m\xc3\xa5de kan software som ligger p\xc3\xa5 en CD eller DVD installeres. Systemprogrammet som f\xc3\xb8lger med maskinen p\xc3\xa5 DVD kan ogs\xc3\xa5 reinstalleres p\xc3\xa5 denne m\xc3\xa5de. Remote Disc st\xc3\xb8tter opstart over netv\xc3\xa6rket, s\xc3\xa5 at MacBook Air kan starte fra installations-DVD\'en selv om den er i en anden computers optiske station.\n_START_SECTION_\nReparationer\n_START_PARAGRAPH_\nI mods\xc3\xa6tning til Apples andre b\xc3\xa6rbare computere, har ikke MacBook Air nogen dele som s\xc3\xa5dan kan skiftes af brugeren selv. Harddisken, internhukommelsen og batteriet er forseglet i maskinen. Derfor kr\xc3\xa6ver det specielle skruetr\xc3\xa6kkere og viden om opbygningen af Macbook Air, for at udskifte nogle dele.'